Erkhia

Erkhia () eli Erkheia () () oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.

Erkhia sijaitsi Attikan itäosassa. Se sijoitetaan suunnilleen nykyisen Spátan kaupungin tienoille Spáta-Artémidan kunnassa. 

Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kuusi tai seitsemän edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin 11 bule-edustajaa. Demoksen kansalaisesta käytettiin demonyymiä Erkhieus ().

Lähteet 

Antiikin Attikan demokset
Spáta-Artémida